phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 5674 (พ.ศ. 2563)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมก๊าซธรรมชาติ - สภาวะอ้างอิงมาตรฐาน----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม ก๊าซธรรมชาติ - สภาวะอ้างอิงมาตรฐาน มาตรฐานเลขที่ มอก. 3010 - 2562 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 24 มกราคม พ.ศ. 2563 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
ระเบียบคณะกรรมการฟื้นฟูสมรรถภาพผู้ติดยาเสพติดระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการเปรียบเทียบคดีพ.ศ. ๒๕๔๖ อาศัยอำนาจตามความในมาตรา ๗ (๑๕) มาตรา๒๙ และมาตรา ๔๓ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ คณะกรรมการฟื้นฟูสมรรถภาพ ผู้ติดยาเสพติดออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการฟื้นฟูสมรรถภาพผู้ติดยา เสพติด ว่าด้วยการเปรียบเทียบคดี พ.ศ.๒๕๔๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ผู้มีอำนาจเปรียบเทียบ หมายความว่าผู้มีอำนาจเปรียบเทียบตามมาตรา ๒๙ มาตรา ๔๓แห่งพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ผู้ต้องหา หมายความว่าผู้ถูกกล่าวหาว่ากระทำผิดตามมาตรา ๒๙ วรรคแรก และมาตรา ๔๒แห่งพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕สำนักงานคุมประพฤติ หมายความว่าสำนักงานคุมประพฤติจังหวัด หรือสำนักงานคุมประพฤติประจำศาลผู้อำนวยการ หมายความว่าผู้อำนวยการศูนย์ฟื้นฟูสมรรถภาพผู้ติดยาเสพติดหรือผู้อำนวยการสำนักงานคุมประพฤติจังหวัดหรือผู้อำนวยการสำนักงานคุมประพฤติประจำศาลอธิบดี หมายความว่า อธิบดีกรมคุมประพฤติข้อ ๔ เมื่อมีการกระทำผิดตามมาตรา ๒๙ และมาตรา๔๒แห่งพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ให้พนักงานเจ้าหน้าที่สอบสวนโดยเรียกผู้กระทำความผิดมาเพื่อแจ้งข้อหาและให้บันทึกคำให้การตามแบบที่อธิบดีกำหนดเพื่อเสนอผู้มีอำนาจเปรียบเทียบข้อ ๕บรรดาความผิดที่ผู้มีอำนาจเปรียบเทียบเห็นว่าอยู่ในอำนาจเปรียบเทียบได้ให้บันทึกการเปรียบเทียบตามแบบที่อธิบดีกำหนดข้อ ๖ ความผิดตามมาตรา ๒๙แห่งพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ ให้ผู้มีอำนาจเปรียบเทียบ มีอำนาจเปรียบเทียบเฉพาะการกระทำความผิดที่ให้ถือว่าเป็นความผิดตามประมวลกฎหมายอาญามาตรา๑๙๐ วรรคแรก ได้ในอัตราไม่เกินหกพันบาทในกรณีความผิดตามที่ระบุไว้ในมาตรา ๔๒แห่งพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ ให้ผู้มีอำนาจเปรียบเทียบ มีอำนาจเปรียบเทียบได้ในอัตราไม่เกินหนึ่งหมื่นบาทข้อ ๗เมื่อผู้มีอำนาจเปรียบเทียบพิจารณาให้เปรียบเทียบแล้วให้ประธานกรรมการหรือประธานคณะอนุกรรมการหรือพนักงานเจ้าหน้าที่ แล้วแต่กรณี ลงลายมือชื่อในคำสั่งให้ทำการเปรียบเทียบข้อ ๘ เมื่อทำการเปรียบเทียบแล้วให้ชำระค่าปรับณ ศูนย์ฟื้นฟูสมรรถภาพผู้ติดยาเสพติด หรือสำนักงานคุมประพฤติภายในสามสิบวันนับแต่วันเปรียบเทียบข้อ ๙ เมื่อผู้ต้องหาชำระค่าปรับแล้วให้ผู้อำนวยการจัดทำใบเสร็จรับเงินไว้เป็นหลักฐานในคู่ฉบับใบเสร็จรับเงินนั้นแล้วมอบต้นฉบับใบเสร็จรับเงินให้แก่ผู้ต้องหา ส่วนคู่ฉบับให้ผู้อำนวยการเก็บไว้เป็นหลักฐานข้อ ๑๐ ให้ผู้อำนวยการทำงบเดือนและรวบรวมสำนวนการเปรียบเทียบเพื่อเสนอคณะกรรมการต่อไปข้อ ๑๑ให้ผู้อำนวยการเก็บรักษาสำนวนการเปรียบเทียบไว้ภายในกำหนดอายุความเมื่อพ้นกำหนดอายุความแล้ว ให้ขออนุญาตทำลายตามระเบียบของทางราชการข้อ ๑๒ ให้ประธานกรรมการฟื้นฟูสมรรถภาพผู้ติดยาเสพติดรักษาการตามระเบียบนี้ประกาศณ วันที่ ๕ กุมภาพันธ์ พ.ศ. ๒๕๔๖สมชาย วงศ์สวัสดิ์ประธานกรรมการฟื้นฟูสมรรถภาพผู้ติดยาเสพติดเกษร/พิมพ์ทรงยศ/สราวุฒิ จัดทำ๒๒/๕/๒๕๔๖สุกัญญา/ผู้จัดทำ๒๕ มีนาคม ๒๕๕๒รัศม์วรรณวลัย/ตรวจ๓๑ มีนาคม ๒๕๕๒[๑] ราชกิจจานุเบกษาเล่ม ๑๒๐/ตอนพิเศษ ๒๓ ง/หน้า ๗๒/๒๑ กุมภาพันธ์ ๒๕๔๖
กฎกระทรวงกฎกระทรวงฉบับที่๗ (พ.ศ. ๒๕๓๕)ออกตามความในพระราชบัญญัติคุ้มครองผู้ประสบภัยจากรถพ.ศ.๒๕๓๕ อาศัยอำนาจตามความในมาตรา ๕ มาตรา ๒๑ และมาตรา ๑๓แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ในกรณีที่บริษัทไม่จ่ายค่าเสียหายเบื้องต้นตามมาตรา ๒๐หรือจ่ายให้ไม่ครบให้ผู้ประสบภัยหรือทายาทโดยธรรมของผู้ประสบภัย แล้วแต่กรณีแจ้งต่อสำนักงานกองทุนทดแทนผู้ประสบภัย พร้อมข้อเท็จจริงดังนี้(๑) ชื่อบริษัทประกันภัยและหมายเลขกรมธรรม์ประกันภัย(๒) จำนวนเงินค่าเสียหายเบื้องต้นที่ประสงค์ได้รับ(๓)วันที่ไปยื่นของรับค่าเสียหายเบื้องต้นจากบริษัทประกันภัยข้อ ๒ ในกรณีที่ผู้ประสบภัยได้รับความเสียหายจากรถที่บริษัทได้รับประกันไว้และบริษัทไม่จ่ายค่าเสียหายเบื้องต้นหรือจ่ายค่าเสียหายเบื้องต้นไม่ครบจำนวนที่ต้องจ่ายหรือในกรณีที่ผู้ประสบภัยไม่อาจขอรับค่าเสียหายเบื้อต้นจากเจ้าของรถที่ก่อให้เกิดความเสียหายหรือจากบริษัทได้เพราะกรณีตามมาตรา ๒๓ แห่งพระราชบัญญัติคุ้มครองผู้ประสบภัยจากรถพ.ศ. ๒๕๓๕ให้ผู้ประสบภัยหรือทายาทโดยธรรมของผู้ประสบภัย แล้วแต่กรณียื่นคำร้องขอรับค่าเสียหายเบื้องต้นต่อสำนักงานกองทุนทดแทนผู้ประสบภัยพร้อมหลักฐานดังนี้(๑) ใบเสร็จรับเงินหรือหลักฐานการแจ้งหนี้(๒) สำเนาบัตรประจำตัว ใบสำคัญประจำตัวคนต่างด้าวหนังสือเดินทางหรือสำเนาทะเบียนบ้าน ในกรณีผู้ประสบภัยได้รับบาดเจ็บ(๓) สำเนามรณบัตร สำเนาทะเบียนบ้าน หรือสำเนาบัตรประจำตัวในกรณีที่ผู้ประสบภัยถึงแก่ความตายในกรณีผู้ประสบภัยถึงแก่ความตายให้ทายาทโดยธรรมของผู้ประสบภัยยื่นเอกสารตาม (๓) ด้วยข้อ ๓การยื่นคำร้องขอรับค่าเสียหายเบื้องต้นให้ยื่นแบบที่นายทะเบียนกำหนดต่อสำนักงานกองทุนทดแทนผู้ประสบภัยกรมการประกันภัยหรือสำนักงานประกันภัยภูมิภาคสำนักงานพาณิชย์จังหวัดหรือสถานที่ที่นายทะเบียนกำหนดข้อ ๔ผู้ประสบภัยหรือทายาทโดยธรรมของผู้ประสบภัยร้องขอรับค่าเสียหายเบื้องต้นจากสำนักงานกองทุนทดแทนผู้ประสบภัยภายในหนึ่งร้อบแปดสิบวันนับแต่วันที่มีความเสียหายเบื้องต้นไม่ว่าจะเป็นกรณีตามมาตรา๒๓ (๑) (๒) (๓) (๔) (๕) หรือ (๖)ข้อ ๕[๑] กฎกระทรวงนี้ให้ใช้บังคับตั้งแต่วันที่ ๖ตุลาคม พ.ศ. ๒๕๓๕ เป็นต้นไปให้ไว้ณ วันที่ ๑๗ กันยายน พ.ศ. ๒๕๓๕อมเรศศิลาอ่อนรัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากพระราชบัญญัติคุ้มครองผู้ประสบภัยจากรถ พ.ศ. ๒๕๓๕บัญญัติให้ผู้ประสบภัยแจ้งการไม่ได้รับชดใช้ค่าเสียหายเบื้องต้นหรือได้รับชดใช้ไม่ครบจำนวนและให้ปู่ประสบภัยที่ไม่ได้รับค่าเสียหายเบื้องต้นจากเจ้าของรถหรือบริษัทร้องขอค่าเสียหายเบื้อต้นจากกองทุนและโดยที่มาตรา ๒๑ และมาตรา ๒๕ แห่งพระราชบัญญัติคุ้มครองผู้ประสบภัยจากรถ พ.ศ.๒๕๓๕ บัญญัติให้การกำหนดในเรื่องดังกล่าวต้องกระทำโดยกฎกระทรวง จึงจำเป็นต้องออกกฎกระทรวงนี้นันทพล/ปรับปรุง๘ธันวาคม ๒๕๔๙[๑]ราชกิจจานุเบกษา.เล่ม ๑๐๙/ตอนที่ ๑๐๔/หน้า ๓๑/๓๐ กันยายน ๒๕๓๕
คำพิพากษาศาลฎีกาที่ 65664หลักกฎหมาย: คดีนี้ศาลล่างทั้งสองได้วินิจฉัยคดีจากพยานหลักฐานในสำนวนตามฟ้อง และฟังข้อเท็จจริงต้องกันว่าในการฟ้องคดีนี้สามีโจทก์ได้ให้ความยินยอมอนุญาตแล้ว และคดีนี้จำเลยเป็นผู้อาศัยไม่ได้เช่าที่โจทก์อยู่จึงไม่จำต้องบอกกล่าวล่วงหน้าก่อน ดังนั้นฎีกาของจำเลยซึ่งโต้แย้งว่าโจทก์ฟ้องคดีโดยมิได้รับความยินยอมอนุญาตจากสามีก่อนโจทก์นำสืบพยานนอกฟ้องนอกประเด็น และก่อนนำคดีมาฟ้องโจทก์มิได้บอกกล่าวล่วงหน้าก่อนจึงเป็น การฎีกาโต้แย้งในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 36/2500นางพวง ชาติน้ำเพ็ชร์โจทก์นางทอง สุดประเสริฐ กับพวกจำเลยจำเลยร่วมจำเลยนายเฉลียว ชัยวิชิตจำเลย ป.วิ.พ. ม. 248คดีนี้ศาลล่างทั้งสองได้วินิจฉัยคดีจากพยานหลักฐานในสำนวนตามฟ้อง และฟังข้อเท็จจริงต้องกันว่าในการฟ้องคดีนี้สามีโจทก์ได้ให้ความยินยอมอนุญาตแล้ว และคดีนี้จำเลยเป็นผู้อาศัยไม่ได้เช่าที่โจทก์อยู่จึงไม่จำต้องบอกกล่าวล่วงหน้าก่อน ดังนั้นฎีกาของจำเลยซึ่งโต้แย้งว่าโจทก์ฟ้องคดีโดยมิได้รับความยินยอมอนุญาตจากสามีก่อนโจทก์นำสืบพยานนอกฟ้องนอกประเด็น และก่อนนำคดีมาฟ้องโจทก์มิได้บอกกล่าวล่วงหน้าก่อนจึงเป็น การฎีกาโต้แย้งในปัญหาข้อเท็จจริง(จักรปาณีศรีศีลวิสุทธิ์-ธรรมบัณฑิตสิทธิศฤงคาร-ดุลยกรณ์พิทารณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 36/2500นางพวง ชาติน้ำเพ็ชร์โจทก์นางทอง สุดประเสริฐ กับพวกจำเลยจำเลยร่วมจำเลยนายเฉลียว ชัยวิชิตจำเลย ป.วิ.พ. ม. 248คดีนี้ศาลล่างทั้งสองได้วินิจฉัยคดีจากพยานหลักฐานในสำนวนตามฟ้อง และฟังข้อเท็จจริงต้องกันว่าในการฟ้องคดีนี้สามีโจทก์ได้ให้ความยินยอมอนุญาตแล้ว และคดีนี้จำเลยเป็นผู้อาศัยไม่ได้เช่าที่โจทก์อยู่จึงไม่จำต้องบอกกล่าวล่วงหน้าก่อน ดังนั้นฎีกาของจำเลยซึ่งโต้แย้งว่าโจทก์ฟ้องคดีโดยมิได้รับความยินยอมอนุญาตจากสามีก่อนโจทก์นำสืบพยานนอกฟ้องนอกประเด็น และก่อนนำคดีมาฟ้องโจทก์มิได้บอกกล่าวล่วงหน้าก่อนจึงเป็น การฎีกาโต้แย้งในปัญหาข้อเท็จจริง(จักรปาณีศรีศีลวิสุทธิ์-ธรรมบัณฑิตสิทธิศฤงคาร-ดุลยกรณ์พิทารณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสำนักนายกรัฐมนตรีเรื่อง กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข๑ สายกรุงเทพมหานคร - แม่สาย (เขตแดน)รวมทางยกระดับอนุสรณ์สถานแห่งชาติ- รังสิต ตอนบ้านห้วยยาง - บ้านพุแคเป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๑ สายกรุงเทพมหานคร - แม่สาย (เขตแดน) รวมทางยกระดับอนุสรณ์สถานแห่งชาติ - รังสิตตอนบ้านห้วยยาง - บ้านพุแค พ.ศ. ๒๕๕๘ ในท้องที่อำเภอเฉลิมพระเกียรติ จังหวัดสระบุรีนั้นอธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาเห็นว่าการขยายทางหลวงแผ่นดินสายดังกล่าวเป็นกรณีที่มีความจำเป็นโดยเร่งด่วน เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมอาศัยอำนาจตามความในมาตรา๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐และมาตรา ๖๘/๑ วรรคหนึ่ง แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ คณะรัฐมนตรีโดยมติเมื่อวันที่ ๑๙ มิถุนายน พ.ศ. ๒๕๖๑ จึงกำหนดให้การเวนคืนอสังหาริมทรัพย์ตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๑ สายกรุงเทพมหานคร แม่สาย (เขตแดน)รวมทางยกระดับอนุสรณ์สถานแห่งชาติ - รังสิต ตอนบ้านห้วยยาง - บ้านพุแค พ.ศ.๒๕๕๘ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ได้ประกาศ ณ วันที่ ๒๒ สิงหาคม พ.ศ.๒๕๖๑พลเอก ประยุทธ์ จันทร์โอชานายกรัฐมนตรีปวันวิทย์/จัดทำ๑ ตุลาคม๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๐๘ ง/หน้า ๑/๒๙ สิงหาคม ๒๕๖๑
ประกาศคณะกรรมการอนุญาโตตุลาการประกาศคณะกรรมการอนุญาโตตุลาการเรื่องอัตราการวางเงินเป็นหลักประกันค่าป่วยการอนุญาโตตุลาการและค่าใช้จ่ายในการดำเนินกระบวนพิจารณาพ.ศ.๒๕๕๑[๑] อาศัยอำนาจตามความในข้อ ๖ (๒) และข้อ ๔๑วรรคหนึ่งของระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยอนุญาโตตุลาการพ.ศ. ๒๕๕๑ คณะกรรมการอนุญาโตตุลาการ จึงออกประกาศ ดังต่อไปนี้ข้อ ๑ประกาศฉบับนี้เรียกว่า ประกาศคณะกรรมการอนุญาโตตุลาการเรื่อง อัตราการวางเงินเป็นหลักประกันค่าป่วยการอนุญาโตตุลาการและค่าใช้จ่ายในการดำเนินกระบวนพิจารณา พ.ศ. ๒๕๕๑ข้อ ๒ประกาศฉบับนี้ให้ใช้บังคับตั้งแต่บัดนี้เป็นต้นไปข้อ ๓ให้ยกเลิกประกาศคณะกรรมการอนุญาโตตุลาการเรื่อง อัตราการวางเงินเป็นหลักประกันค่าป่วยการอนุญาโตตุลาการค่าใช้จ่ายในการดำเนินกระบวนพิจารณา และค่าอากรแสตมป์ปิดคำชี้ขาด ลงวันที่ ๒๙กรกฎาคม พ.ศ. ๒๕๔๖ข้อ ๔อัตราการวางเงินเป็นหลักประกันค่าป่วยการอนุญาโตตุลาการและค่าใช้จ่ายในการดำเนินกระบวนพิจารณา ให้มีดังต่อไปนี้๔.๑ ข้อพิพาทที่มีจำนวนทุนทรัพย์เรียกร้องไม่เกิน๕๐๐,๐๐๐ บาทให้ผู้เสนอข้อพิพาทวางเงินเป็นหลักประกัน ๕,๐๐๐บาท ผู้คัดค้านวางเงินเป็นหลักประกัน ๕,๐๐๐ บาท๔.๒ข้อพิพาทที่มีจำนวนทุนทรัพย์เรียกร้องเกินกว่า ๕๐๐,๐๐๐บาท แต่ไม่เกิน ๑,๐๐๐,๐๐๐ บาทให้ผู้เสนอข้อพิพาทวางเงินเป็นหลักประกัน ๕,๐๐๐บาท ผู้คัดค้านวางเงินเป็นหลักประกัน ๑๐,๐๐๐ บาท๔.๓ข้อพิพาทที่มีจำนวนทุนทรัพย์เรียกร้องเกินกว่า ๑,๐๐๐,๐๐๐บาทแต่ไม่เกิน ๒,๐๐๐,๐๐๐ บาทผู้เสนอข้อพิพาทวางเงินเป็นหลักประกัน ๒๒,๕๐๐ บาทผู้คัดค้านวางเงินเป็นหลักประกัน ๔๕,๐๐๐ บาท๔.๔ข้อพิพาทที่มีจำนวนทุนทรัพย์เรียกร้องเกินกว่า ๒,๐๐๐,๐๐๐บาท แต่ไม่เกินกว่า ๕,๐๐๐,๐๐๐ บาทให้คู่พิพาทวางเงินเป็นหลักประกันไม่ต่ำกว่าฝ่ายละ ๙๐,๐๐๐บาท๔.๕ ข้อพิพาทที่มีทุนทรัพย์เรียกร้องเกินกว่า ๕,๐๐๐,๐๐๐บาทขึ้นไป ให้คู่พิพาทวางเงินเป็นหลักประกันไม่ต่ำกว่าฝ่ายละ ๑๘๐,๐๐๐บาท๔.๖ ข้อพิพาทที่ไม่มีทุนทรัพย์ให้คู่พิพาทวางเงินเป็นหลักประกันฝ่ายละ ๑๐,๐๐๐บาทข้อ ๕อัตราการวางเงินเป็นหลักประกันค่าป่วยการอนุญาโตตุลาการและค่าใช้จ่ายในการดำเนินกระบวนพิจารณาสำหรับการเสนอคำเรียกร้องแย้งให้วางตามอัตราที่กำหนดในข้อ ๔ ดังนี้๕.๑หากจำนวนทุนทรัพย์ที่เรียกร้องแย้งต่ำกว่าหรือเท่ากับจำนวนทุนทรัพย์ที่เรียกร้องตามที่ระบุในคำเสนอข้อพิพาทคู่พิพาทไม่ต้องวางเงินเป็นหลักประกันเพิ่มเติม๕.๒หากจำนวนทุนทรัพย์ที่เรียกร้องแย้งสูงกว่าจำนวนทุนทรัพย์ที่เรียกร้องตามที่ระบุในคำเสนอข้อพิพาทให้คู่พิพาทวางเงินเป็นหลักประกันเพิ่มเติมตามอัตราที่กำหนดในข้อ ๔ข้อ ๖หากการดำเนินกระบวนพิจารณายังไม่เสร็จสิ้นและจำนวนเงินที่วางเป็นหลักประกันค่าใช้จ่ายในการดำเนินกระบวนพิจารณาตามข้อ ๔หรือข้อ ๕ ไม่เพียงพอสำหรับการดำเนินกระบวนพิจารณาต่อไปให้คู่พิพาทแต่ละฝ่ายวางเงินเป็นหลักประกันเพิ่มเติมอีกคราวละไม่เกิน ๕,๐๐๐ บาทข้อ ๗เมื่อการดำเนินกระบวนพิจารณาเสร็จสิ้นลงหลังจากหักค่าป่วยการอนุญาโตตุลาการและค่าใช้จ่ายในการดำเนินกระบวนพิจารณาแล้วหากมีเงินที่วางเป็นหลักประกันเหลืออยู่ให้คืนแก่คู่พิพาทตามที่คงเหลือของแต่ละฝ่ายประกาศณ วันที่ ๑๑ พฤศจิกายน พ.ศ. ๒๕๕๑จันทราบูรณฤกษ์เลขาธิการประธานคณะกรรมการอนุญาโตตุลาการวัชศักดิ์/ผู้จัดทำ๒๐มกราคม ๒๕๕๒[๑] ราชกิจจานุเบกษาเล่ม ๑๒๖/ตอนพิเศษ ๕ ง/หน้า ๓๘/๑๔ มกราคม ๒๕๕๒
กฎกระทรวงกฎกระทรวงกำหนดค่าธรรมเนียมจดทะเบียนสิทธิและนิติกรรมเครื่องจักรกับสถาบันการเงินตามแผนพัฒนาระบบสถาบันการเงินระยะที่ ๒พ.ศ. ๒๕๕๔[๑] อาศัยอำนาจตามความในมาตรา ๑๗ แห่งพระราชบัญญัติจดทะเบียนเครื่องจักรพ.ศ. ๒๕๑๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ และมาตรา ๔๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ข้อ ๑ ในกฎกระทรวงนี้แผนพัฒนาระบบสถาบันการเงิน ระยะที่ ๒ หมายความว่า แผนพัฒนาระบบสถาบันการเงิน ระยะที่ ๒ที่คณะรัฐมนตรีมีมติเห็นชอบเมื่อวันที่ ๑๐ พฤศจิกายน พ.ศ. ๒๕๕๒สถาบันการเงิน หมายความว่า(๑) สถาบันการเงินตามกฎหมายว่าด้วยธุรกิจสถาบันการเงิน(๒) สถาบันการเงินที่มีกฎหมายโดยเฉพาะของประเทศไทยจัดตั้งขึ้นสำหรับให้กู้ยืมเงินเพื่อส่งเสริมเกษตรกรรมพาณิชยกรรม หรืออุตสาหกรรม(๓)นิติบุคคลอื่นที่อธิบดีกรมสรรพากรประกาศกำหนดโดยอนุมัติรัฐมนตรีว่าการกระทรวงการคลังให้เป็นสถาบันการเงินตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ๕๐๒) พ.ศ. ๒๕๕๓สถาบันการเงินที่ควบกิจการเข้ากัน หมายความว่าสถาบันการเงินที่ควบกิจการเข้ากันหรือโอนกิจการทั้งหมดหรือบางส่วนให้แก่กันตั้งแต่วันที่๑ มกราคม พ.ศ. ๒๕๕๓ ถึงวันที่ ๓๑ ธันวาคม พ.ศ. ๒๕๕๔ข้อ ๒ ให้กำหนดค่าธรรมเนียมสำหรับการจดทะเบียนสิทธิและนิติกรรมเครื่องจักรกับสถาบันการเงินที่ควบกิจการเข้ากันตามแผนพัฒนาระบบสถาบันการเงินระยะที่ ๒ ดังต่อไปนี้(๑) ค่าจดทะเบียนการจำนองหรือขายฝากเครื่องจักร พันละ๐.๐๑ ของจำนวนเงินที่จำนองหรือขายฝาก แต่อย่างสูงไม่เกิน ๑๐,๐๐๐ บาท(๒) ค่าจดทะเบียนสิทธิและนิติกรรมเครื่องจักรที่ได้จดทะเบียนแล้วอย่างอื่น นอกจากจำนองหรือขายฝาก ครั้งละ๕๐ บาทการเรียกเก็บค่าธรรมเนียมตาม (๑) หรือ (๒)ให้เรียกเก็บเฉพาะการจดทะเบียนที่ได้กระทำตั้งแต่วันที่กฎกระทรวงนี้ประกาศในราชกิจจานุเบกษาเป็นต้นไปจนถึงวันที่๓๑ ธันวาคม พ.ศ. ๒๕๕๔ให้ไว้ณ วันที่ ๑๑ มกราคม พ.ศ. ๒๕๕๔ชัยวุฒิบรรณวัฒน์รัฐมนตรีว่าการกระทรวงอุตสาหกรรมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่คณะรัฐมนตรีได้มีมติเมื่อวันที่ ๒๕ พฤษภาคม พ.ศ. ๒๕๕๓เห็นชอบมาตรการภาษีและค่าธรรมเนียม โดยให้กระทรวงอุตสาหกรรมพิจารณากำหนดค่าธรรมเนียมจดทะเบียนสิทธิและนิติกรรมเครื่องจักรเพื่อสนับสนุนสถาบันการเงินที่ควบกิจการเข้ากันหรือโอนกิจการให้แก่กันตามแผนพัฒนาระบบสถาบันการเงินระยะที่ ๒ ที่คณะรัฐมนตรีมีมติเห็นชอบเมื่อวันที่ ๑๐ พฤศจิกายน พ.ศ. ๒๕๕๒ซึ่งมีขึ้นเพื่อเสริมสร้างประสิทธิภาพของระบบสถาบันการเงินให้เกิดความต่อเนื่องจากแผนพัฒนาระบบสถาบันการเงินระยะที่ ๑สมควรกำหนดค่าธรรมเนียมจดทะเบียนสิทธิและนิติกรรมเครื่องจักรกับสถาบันการเงินตามแผนพัฒนาระบบสถาบันการเงินระยะที่ ๒ เฉพาะการจดทะเบียนสิทธิและนิติกรรมเครื่องจักรที่ได้กระทำภายในวันที่ ๓๑ธันวาคม พ.ศ. ๒๕๕๔ จึงจำเป็นต้องออกกฎกระทรวงนี้ปริยานุช/ผู้จัดทำ๓๑ มกราคม ๒๕๕๔ณัฐวดี/ตรวจ๓๑ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๖ ก/หน้า ๑/๒๘ มกราคม ๒๕๕๔
ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๐ของบริษัท ไปรษณีย์ไทย จำกัด อาศัยอำนาจตามมาตรา ๒๓แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของ บริษัท ไปรษณีย์ไทย จำกัดมีความเห็นในเรื่องต่างๆ เกี่ยวกับการประชุมสามัญผู้ถือหุ้นประจำปี ๒๕๕๐ ของบริษัท ไปรษณีย์ไทย จำกัด ดังต่อไปนี้๑. การพิจารณารายงานประจำปี ๒๕๔๙ของคณะกรรมการบริษัทเกี่ยวกับผลการดำเนินงานของบริษัทในรอบปีที่ผ่านมากระทรวงการคลังรับทราบรายงานประจำปีของคณะกรรมการ บริษัท ไปรษณีย์ไทย จำกัด ซึ่งแสดงถึงผลการดำเนินงานในรอบปี๒๕๔๙ ตามที่คณะกรรมการ บริษัท ไปรษณีย์ไทย จำกัด เสนอ๒.การพิจารณาอนุมัติงบดุลและบัญชีกำไรขาดทุนสำหรับปีสิ้นสุดวันที่ ๓๑ ธันวาคม ๒๕๔๙กระทรวงการคลังอนุมัติงบดุลและบัญชีกำไรขาดทุนสำหรับปีสิ้นสุดณ วันที่ ๓๑ ธันวาคม ๒๕๔๙ ซึ่งผ่านการตรวจสอบและรับรองจากผู้สอบบัญชีของ บริษัทไปรษณีย์ไทย จำกัด (สำนักงานการตรวจเงินแผ่นดิน)๓.การพิจารณาอนุมัติการจัดสรรกำไรและการจ่ายเงินปันผล๓.๑การจัดสรรกำไรสุทธิประจำปีเป็นทุนสำรองตามกฎหมายกระทรวงการคลังอนุมัติให้บริษัท ไปรษณีย์ไทยจำกัด จัดสรรกำไรสุทธิในปี ๒๕๔๙ เป็นทุนสำรองตามกฎหมายจำนวน ๓๘,๘๕๐,๖๐๙.๑๙บาท ตามที่คณะกรรมการบริษัท ไปรษณีย์ไทย จำกัด เสนอ๓.๒ การอนุมัติจ่ายเงินปันผลให้แก่ผู้ถือหุ้นกระทรวงการคลังอนุมัติให้ บริษัท ไปรษณีย์ไทยจำกัด จ่ายเงินปันผลให้ผู้ถือหุ้นโดยปันผลหุ้นละ ๑.๘๗ บาท ตามที่คณะกรรมการ บริษัทไปรษณีย์ไทย จำกัด เสนอ โดยกำหนดให้จ่ายเงินปันผลงวดสุดท้ายจำนวน ๖๐,๐๖๙,๕๐๗.๔๓บาท ภายในวันที่ ๒๘ มิถุนายน ๒๕๕๐๔. การพิจารณาแต่งตั้งกรรมการบริษัทกระทรวงการคลังพิจารณาแต่งตั้งกรรมการแทนกรรมการที่พ้นจากตำแหน่งตามวาระตามข้อบังคับบริษัท ไปรษณีย์ไทย จำกัด ข้อ ๒๐ ดังนี้๑. พลเอก สมชัย มาระเนตร์ กลับเข้าเป็นกรรมการอีกวาระหนึ่ง๒. นายจตุรนต์ ถิระวัฒน์ กลับเข้าเป็นกรรมการอีกวาระหนึ่ง๓.นายอัญญา ขันธวิทย์ เป็นกรรมการแทนนายภาวิชทองโรจน์๔. นายไพบูลย์ พลสุวรรณา เป็นกรรมการแทนร้อยตำรวจตรีเกรียงศักดิ์ โลหะชาละ๕. การพิจารณากำหนดค่าตอบแทนกรรมการ๕.๑ การพิจารณาโบนัสกรรมการกระทรวงการคลังอนุมัติให้ บริษัท ไปรษณีย์ไทยจำกัด จ่ายโบนัสกรรมการตามผลการประเมินผลการดำเนินงานประจำปี ๒๕๔๙ เป็นเงินจำนวน ๑,๒๔๑,๘๕๙.๓๗บาท๕.๒ การพิจารณาค่าตอบแทนกรรมการกระทรวงการคลังอนุมัติให้ บริษัท ไปรษณีย์ไทยจำกัด กำหนดค่าตอบแทนกรรมการตามหลักเกณฑ์ของมติคณะรัฐมนตรีเมื่อวันที่ ๑๘ พฤษภาคม๒๕๔๗ เรื่อง การปรับปรุงอัตราเบี้ยกรรมการรัฐวิสาหกิจโดยให้คณะกรรมการได้รับเบี้ยกรรมการในอัตราคนละ ๘,๐๐๐บาท ต่อเดือน ประธานกรรมการได้รับสูงกว่ากรรมการร้อยละ ๒๕และรองประธานกรรมการได้รับสูงกว่ากรรมการ ร้อยละ ๑๒.๕๖.การพิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติให้สำนักงานการตรวจเงินแผ่นดินเป็นผู้สอบบัญชีของบริษัทไปรษณีย์ไทย จำกัด โดยให้ได้รับค่าตอบแทนตามอัตราที่สำนักงานการตรวจเงินแผ่นดินกำหนดโดยให้ถือความเห็นของกระทรวงการคลังข้างต้น เป็นมติของที่ประชุมใหญ่ผู้ถือหุ้นตามนัย มาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไป[๑]ประกาศณ วันที่ ๒๖ มิถุนายน พ.ศ. ๒๕๕๐ศุภรัตน์ควัฒน์กุลปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังโสรศ/ผู้จัดทำ๒๒สิงหาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๙๑ ง/หน้า ๑๑/๒ สิงหาคม ๒๕๕๐
ระเบียบองค์การบริหารส่วนตำบลฉลุงระเบียบองค์การบริหารส่วนตำบลฉลุงว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๙ อาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลฉลุง จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบองค์การบริหารส่วนตำบลฉลุงว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้นายกองค์การบริหารส่วนตำบลฉลุงรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลฉลุงมีอำนาจวินิจฉัยสั่งการตามที่เห็นสมควรข้อ๔ ให้ประชาชนเข้าตรวจดู ศึกษาค้นคว้า ข้อมูลข่าวสารของราชการได้ ณ ศูนย์ข้อมูลข่าวสารขององค์การบริหารส่วนตำบลฉลุงซึ่งตั้งอยู่ที่ สำนักงานปลัดองค์การบริหารส่วนตำบลฉลุง ๙๙ หมู่ที่ ๘ ตำบลฉลุง อำเภอเมืองสตูล จังหวัดสตูลหมายเลขโทรศัพท์/โทรสาร ๐ ๗๔๗๕ ๐๗๙๗ - ๘ ในวันและเวลาราชการข้อ๕ ประชาชนผู้ขอเข้าตรวจข้อมูลข่าวสารต้องแต่งกายสุภาพหรือตามประเพณีนิยมของท้องถิ่นข้อ๖ ห้ามนำอาวุธเข้าไปในศูนย์ข้อมูลข่าวสารข้อ๗ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ๘ ห้ามนำสัตว์เลี้ยงเข้าไปในศูนย์ข้อมูลข่าวสารข้อ๙ การใช้สถานที่ ต้องเคารพสถานที่ไม่ส่งเสียงดังจนเป็นการรบกวนผู้อื่น และต้องรักษาความเป็นระเบียบเรียบร้อยข้อ๑๐ ประชาชนผู้ขอเข้าตรวจ ศึกษาค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ๑๑ การตรวจ ค้นคว้าศึกษาข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ๑๒ เมื่อตรวจค้นคว้า ศึกษาเสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ๑๓ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหายต้องรับผิดชอบชดใช้ค่าเสียหายหรืออาจถูกฟ้องร้องได้ข้อ๑๕ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศ ณ วันที่ ๑๕พฤศจิกายน พ.ศ. ๒๕๕๙ชนะ ยากะจินายกองค์การบริหารส่วนตำบลฉลุงวริญา/ภวรรณตรี/จัดทำ๒๗ มีนาคม ๒๕๖๐ปริญสินีย์/ตรวจ๒๔ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๓ ง/หน้า ๑๐/๒๓ มีนาคม ๒๕๖๐
คำพิพากษาศาลฎีกาที่ 64584หลักกฎหมาย: ฎีกาโจทก์ที่ว่ายังมีนิติกรรมฝากทรัพย์อยู่นิติกรรมยกให้เป็นนิติกรรมอำพราง โจทก์จึงเป็นผู้เสียหายนั้น เป็นการโต้แย้งข้อเท็จจริงที่ศาลล่างฟังต้องกันว่าโจทก์ยกที่พิพาทให้จำเลยไปแล้ว โจทก์ไม่ใช่ผู้เสียหายนั้น จึงเป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 304/2508ร้อยเอกอิน ธนะพัฒน์โจทก์นายอำพร ธนะพัฒน์ กับพวกจำเลย ป.วิ.อ. ม. 218ฎีกาโจทก์ที่ว่ายังมีนิติกรรมฝากทรัพย์อยู่นิติกรรมยกให้เป็นนิติกรรมอำพราง โจทก์จึงเป็นผู้เสียหายนั้น เป็นการโต้แย้งข้อเท็จจริงที่ศาลล่างฟังต้องกันว่าโจทก์ยกที่พิพาทให้จำเลยไปแล้ว โจทก์ไม่ใช่ผู้เสียหายนั้น จึงเป็นฎีกาในปัญหาข้อเท็จจริง(ห้วน ประชาบาล-โพยม เลขยานนท์-อินท์ อุดล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 304/2508ร้อยเอกอิน ธนะพัฒน์โจทก์นายอำพร ธนะพัฒน์ กับพวกจำเลย ป.วิ.อ. ม. 218ฎีกาโจทก์ที่ว่ายังมีนิติกรรมฝากทรัพย์อยู่นิติกรรมยกให้เป็นนิติกรรมอำพราง โจทก์จึงเป็นผู้เสียหายนั้น เป็นการโต้แย้งข้อเท็จจริงที่ศาลล่างฟังต้องกันว่าโจทก์ยกที่พิพาทให้จำเลยไปแล้ว โจทก์ไม่ใช่ผู้เสียหายนั้น จึงเป็นฎีกาในปัญหาข้อเท็จจริง(ห้วน ประชาบาล-โพยม เลขยานนท์-อินท์ อุดล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 1287/2532หลักกฎหมาย: อายุความฟ้องร้องเรียกค่าสินไหมทดแทนเพื่อความสูญหายหรือบุบสลายของสินค้าหรือสิ่งของที่ขนส่งทางทะเล ต้อง นำประมวลกฎหมายแพ่งและพาณิชย์ มาตรา 624 ซึ่ง เป็นบทบัญญัติในบรรพ 3 ลักษณะ 8 หมวด 1 ว่าด้วยรับขนของ อันเป็นบทกฎหมายที่ใกล้เคียงอย่างยิ่ง มาปรับแก่คดีตาม ที่บัญญัติไว้ในประมวลกฎหมายแพ่งและพาณิชย์ มาตรา 4 วรรคสาม จึงมีกำหนด 1 ปีนับแต่วันส่งมอบหรือวันที่ควรจะได้ ส่งมอบ. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1287/2532บริษัท คอ มเมอร์เชียลยูเนี่ยนประกันภัย พี.แอล.ซี . จำกัดโจทก์บริษัท อี สเทอร์มารีไทม์ ( ประเทศ ไทย ) จำกัดจำเลย ป.พ.พ. ม. 4, ม. 609, ม. 624อายุความฟ้องร้องเรียกค่าสินไหมทดแทนเพื่อความสูญหายหรือบุบสลายของสินค้าหรือสิ่งของที่ขนส่งทางทะเล ต้อง นำประมวลกฎหมายแพ่งและพาณิชย์ มาตรา 624 ซึ่ง เป็นบทบัญญัติในบรรพ 3 ลักษณะ 8 หมวด 1 ว่าด้วยรับขนของ อันเป็นบทกฎหมายที่ใกล้เคียงอย่างยิ่ง มาปรับแก่คดีตาม ที่บัญญัติไว้ในประมวลกฎหมายแพ่งและพาณิชย์ มาตรา 4 วรรคสาม จึงมีกำหนด 1 ปีนับแต่วันส่งมอบหรือวันที่ควรจะได้ ส่งมอบ.(ประชา บุญวนิช-บุญส่ง คล้ายแก้ว-พัลลภ พิสิษฐ์สังฆการ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1287/2532บริษัท คอ มเมอร์เชียลยูเนี่ยนประกันภัย พี.แอล.ซี . จำกัดโจทก์บริษัท อี สเทอร์มารีไทม์ ( ประเทศ ไทย ) จำกัดจำเลย ป.พ.พ. ม. 4, ม. 609, ม. 624อายุความฟ้องร้องเรียกค่าสินไหมทดแทนเพื่อความสูญหายหรือบุบสลายของสินค้าหรือสิ่งของที่ขนส่งทางทะเล ต้อง นำประมวลกฎหมายแพ่งและพาณิชย์ มาตรา 624 ซึ่ง เป็นบทบัญญัติในบรรพ 3 ลักษณะ 8 หมวด 1 ว่าด้วยรับขนของ อันเป็นบทกฎหมายที่ใกล้เคียงอย่างยิ่ง มาปรับแก่คดีตาม ที่บัญญัติไว้ในประมวลกฎหมายแพ่งและพาณิชย์ มาตรา 4 วรรคสาม จึงมีกำหนด 1 ปีนับแต่วันส่งมอบหรือวันที่ควรจะได้ ส่งมอบ.(ประชา บุญวนิช-บุญส่ง คล้ายแก้ว-พัลลภ พิสิษฐ์สังฆการ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ